stanford-oval/wikipedia huggingface dataset:
Bernardo Sousa
Ura

Sousa aloitti ralliuransa vuonna 2006 Portugalin rallisarjoissa. Vuonna 2007 hän aloitti rallin MM-sarjassa Portugalin rallissa, jossa hän keskeytti. Vuonna 2008 Sousa kilpaili PWRC-sarjassa. Hän oli luokkansa toinen Akropolis-rallissa sijoittuen yhdeksänneksi sarjassa. Vuonna 2009 hän jatkoi sarjassa ollen sarjan kymmenes. Vuonna 2010 Sousa ajoi Super 2000 -luokan Ford Fiestalla seitsemän kilpailua WRC-sarjassa saavuttamatta pisteitä. Vuonna 2011 Sousa saavutti uransa ensimmäisen WRC-luokan pisteensä ajamalla kymmenenneksi Jordanian rallissa. Samassa rallissa hän voitti oman luokkansa kilpailun. Sousan uran paras WRC-sijoitus on yhdeksäs tila Walesin rallista vuodelta 2009. Tuolloin pisteitä jaettiin vain kahdeksalle parhaalle. Sousa on myös kilpaillut yksittäisissä IRC-sarjan kilpailuissa vuodesta 2006 lähtien.
Death Laser / Pää Kii

| Death Laser / Pää Kii Death Laser & Pää Kii |
| --- | --- | --- |

Split-albumin tiedot
 Julkaistu: 1. kesäkuuta 2013
 Formaatti: 7" vinyyli
 Tyylilaji: punk rock
 Levy-yhtiö: Blast of Silence Airiston punk-levyt
Muut kannet

Pää Kii -yhtyeen muut julkaisut
| Outo hedelmä 2013 | Death Laser / Pää Kii 2013 | Takaisin työttömyys-kortistoon 2016 |
Death Laser / Pää Kii on Death Laser- ja Pää Kii -punkyhtyeiden split-albumi, joka julkaistiin 1. kesäkuuta 2013. Se julkaistiin 7" vinyylillä rajoitettuna 1000:n kappaleen painoksena.
Kappaleet

Outcast
Musta haava
Sä hakkaat päätäsi seinään
Kokoonpano

Teemu Bergman – laulu, kitara
Lauri Eloranta – kitara
Vekku Vartiainen – basso
Mikko Luukko – kitara
Niila Kunnari – rummut
+
Otto GGA – taustalaulu
Tuomas Lapinpolthaja – taustalaulu
Tuuli – laulu, bassokitara
Joel – rummut
Jussi – laulu, kitara
Lauri Eloranta – äänittäjä, miksaaja (kappaleet 2 ja 3)
Mikko Kölhi – kansikuva
Tuomas Vollakka – kansikuva
Santtu Särkäs – valokuvat (Pää Kii)
Aiheesta muualla

Death Laser / Pää Kii discogs.com -sivustolla
Dick Brown

Richard Ernest ”Dick” Brown (17. tammikuuta 1935 – 17. huhtikuuta 1970) oli yhdysvaltalainen baseballsieppari, joka pelasi Major League -tasolla vuosina 1957–1965. Hänen nuorempi veljensä oli baseballpelaaja Larry Brown.
Brown syntyi Länsi-Virginian Shinnstonissa ja opiskeli yliopistossa Florida Statessa. Hänen ennenaikainen kuolemansa 35 vuoden ja kolmen kuukauden iässä oli seurausta aivokasvaimesta.
Ammattilaisjoukkueet

Cleveland Indians (1957–1959)
Chicago White Sox (1960)
Detroit Tigers (1961–1962)
Baltimore Orioles (1963–1965)
Dog with a Blog

| Dog with a Blog |
| --- | --- |
Tyyli:  sitcom
Kestoaika:  21 minuuttia
Luoja(t):  Michael B. Kaplan Philip Stark
Pääosissa:  G. Hannelius Blake Michael Francesca Capaldi
Alkuperämaa:  Yhdysvallat
Alkuperäiskieli:  englanti
Verkko:  Disney Channel
Esitetty:  12. lokakuuta 2012 – 2015
Tuotantokausia:  3
Jaksoja:  55
Tuotanto
Tuotantoyhtiö(t):  It's a Laugh Productions
Palkinnot
Ehdokkuudet:  Emmy-ehdokkuus kategoriassa "Erinomainen lastenohjelma"
Aiheesta muualla
Virallinen sivusto
IMDb 
Dog with a Blog on yhdysvaltalainen tilannekomediasarja, joka alkoi Disney Channel-kaapelikanavalla 12. lokakuuta 2012. Sarjan toinen tuotantokausi alkoi 4. helmikuuta 2013 ja kolmas kausi 4. helmikuuta 2014. Sarjan luoja Michael B. Kaplan oli myös tekijänä Disney XD-kanavan tv-sarjassa I'm In The Band, jossa osa näyttelijöistä aiemmin esiintyi. Sarja on ollut ehdolla Emmy-palkinnon saajaksi.
Stan-koiraa esittävät livenä Kuma- ja Mick-nimiset koirat, ja Stania ääninäyttelee Stephen Full.
Juoni

Avery Jennings sekä Chloe ja Tyler James ovat sisaruspuolia ja vihaavat toisiaan, mutta joutuvat totuttelemaan uuteen elämäänsä perheenä. Averyn äiti on naimisissa Tylerin ja Chloen isän kanssa. Lapset kohtaavat suuren yllätyksen, kun huomaavat että heidän löytökoiransa Stan osaa puhua ja kaiken lisäksi kirjoittaa blogia. Saatuaan tietää Stanin osaavan puhua, lapset päättävät yhdessä salata asian vanhemmilta, peläten että muutoin hupaisa ja sympaattinen Stan annettaisiin pois.
Hahmot

Avery Jennings on Tylerin ja Chloen erittäin älykäs ja kunnianhimoinen siskopuoli. Hän on ahkera ylisuorittaja, joka tietää mitä haluaa elämältään, on sosiaalisesti vastuullinen ja rakastaa taidetta. Averyn unelmana on tulla joskus Amerikan presidentiksi. Hän pitää Tyleriä ärsyttävänä ja päällepäin inhoaa tätä, mutta loppujen lopuksi he rakastavat toisiaan kaikesta huolimatta. Avery sanoo olevansa täydellinen oppilas, vaikka on huono matikassa eikä osaa espanjaa. Hänen parhaita ystäviään ovat rakastettava tyhjäpää Lindsay, asioihin negatiivisesti suhtautuva Max sekä nätti ja lahjakas tyttö Nikki, joka on kotoisin El Salvadorista – sekä tietysti Stan-koira. Averylla on myös kaksi ihastuksen kohdetta: Dustin ja Wes.
Tyler James on suosittu Chloen isoveli ja Averyn velipuoli. Hän on erittäin karismaattinen ja onnistuu saamaan kenen tahansa tytön lähtemään kanssaan ulos. Avery on usein kateellinen Tylerille, mikä aiheuttaa joskus riitoja heidän välilleen. Vaikka Tyler on laiska koulussa eikä järin fiksu, hän on matikkanero ja osaa tuoda esiin toisen, pehmeän ja kypsemmän puolen itsestään. Hän on toisinaan manipuloiva, muttei kuitenkaan aina tuomitseva tai ilkeä ihminen. Tyler ei myöskään aina itse tajua tulevansa esim. siskonsa Chloen manipuloimaksi.
Chloe James on puna-kiharahiuksinen, naiivi ja suloinen ja pirteä tyttö, Averyn pikkusiskopuoli ja Tylerin pikkusisko. Hän tekee usein omia hulluja juttujaan. Perheen käydessä asioilla eri paikoissa he usein vasta kotona huomaavat unohtaneensa hakea Chloen. Korvaukseksi Chloe on saanut joka kerta uuden nuken. Chloe rakastaa karkkeja ja hänellä on erittäin aktiivinen ja vilkas mielikuvitus.
Stan on tv-sarjan maskotti, herkkäluontoinen, valkomustatäpläinen koira joka kommunikoi puhumalla kolmelle ystävälleen ja kirjoittaa blogia elämästään Jennings-Jamesin perheen lemmikkinä. Vanhemmat eivät tiedä Stanin salaisista kyvyistä. Stan rakastaa puudeleita mutta inhoaa äänekkäitä pomeranianeja. Hänen suosikkilapsensa perheessä on Avery.
Hahmot > Rooleissa

| 0 | 1 | 2 |
| --- | --- | --- |
|  G. Hannelius  | … |  Avery Jennings   |
|  Blake Michael  | … |  Tyler James   |
|  Francesca Capaldi  | … |  Chloe James   |
|  Regan Burns  | … |  Bennett James   |
|  Beth Littleford  | … |  Ellen Jennings   |
Aiheesta muualla

Dog with a Blog Internet Movie Databasessa. (englanniksi)
http://disneychannel.disney.com/dog-with-a-blog
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Dmitri Sinitsyn (yhdistetyn hiihtäjä)

| Mitalit> Maa:  Venäjä.Miesten yhdistetty.MM-kilpailut  | Mitalit> Maa:  Venäjä.Miesten yhdistetty.MM-kilpailut  | Mitalit> Maa:  Venäjä.Miesten yhdistetty.MM-kilpailut  | Maa:  Venäjä> Miesten yhdistetty. |
| --- | --- | --- | --- |
|  Pronssia | Ramsau 1999 | normaalikilpailu |  |
|  Pronssia | Ramsau 1999 | joukkuekilpailu |  |
Dmitri Vladimirovitš Sinitsyn (ven. Дмитрий Владимирович Синицын; s. 29. lokakuuta 1973 Sverdlovsk) on uransa jo päättänyt venäläinen yhdistetyn hiihtäjä ja MM-mitalisti. Sinitsyn edusti Dinamo Sports Clubia.
Sinitsyn saavutti vuoden 1999 MM-kilpailuista Ramsausta pronssia sekä 15 kilometrin normaalikilpailusta että joukkuekilpailusta. Lisäksi hän oli sprintissä 20:s.
Sinitsyn kilpaili yhdistetyn maailmancupissa vuosina 1997–2001. Hänen parhaaksi sijakseen jäi neljäs tila, jonka hän saavutti kolme kertaa, vuonna 1998 Lillehammerista, vuonna 1999 Schonachista ja vuonna 1999 Zakopanesta.
Käännös suomeksi
Cucumber Castle

| Cucumber Castle Bee Gees |
| --- | --- | --- |

Studioalbumin tiedot
 Julkaistu: huhtikuu 1970
 Kesto: 35.47
 Levy-yhtiö: Polydor Records, Atco Records
Bee Geesin muut julkaisut
| Odessa 1969 | Cucumber Castle 1972 | 2 Years on 1970 |
Singlet albumilta Cucumber Castle
 ”Don’t Forget to Remember” Julkaistu: elokuu 1969  ”If Only I Had My Mind on Something Else” Julkaistu: maaliskuu 1970  ”I.O.I.O.” Julkaistu: maaliskuu 1970
Cucumber Castle on Bee Gees -yhtyeen huhtikuussa 1970 julkaistu studioalbumi.
Kappaleet

| --- | --- |
 A-puoli If Only I Had My Mind on Something Else – 2.33  I.O.I.O. – 2.51  Then You Left Me – 3.11  The Lord – 2.11  I Was the Child – 3.14  I Lay Down and Die – 3.34 :  B-puoli Sweetheart – 3.09   Bury Me Down By the River – 3.25  My Thing – 2.20  The Chance of Love – 2.29  Turning Tide – 3.09  Don't Forget to Remember – 3.27
Kokoonpano

Barry Gibb – laulu, taustalaulu; akustinen kitara
Maurice Gibb –taustalaulu; basso kitara; akustinen kitara & sähkökitaara; piano, mellotron, laulu & rummut kappaleessa "My Thing"
Colin Petersen – rummut
Vince Melouney – kitara kappaleessa "I.O.I.O"
P.P. Arnold – taustalaulu kappaleessa "Bury Me Down by the River"
Terry Cox – rummut kappaleissa "If I Only Had My Mind on Something Else", "I Lay Down and Die", "Sweetheart", "The Chance of Love" & "Turning Tide"
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cucumber Castle
Käännös suomeksi
Dmitri Sergejev (jääpallo)

| Dmitri Sergejev> Henkilötiedot |
| --- | --- |
Koko nimi:  Dmitri Sergejevitš Sergejev
Syntynyt: 28. marraskuuta 1976 (ikä 47) Kazan
Jääpallon pelaaja
Pituus:  180 cm
Paino:  90 kg
Seura:   Volga, Uljanovsk
Pelipaikka:  maalivahti
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1993–1998 | Raketa, Kazan |  |  |
| 1998–1999 | HK Znamya Votkinsk |  |  |
| 1999–2001 | Raketa, Kazan |  |  |
| 2001–2002 | SKA-Sverdlovsk |  |  |
| 2004–2006 | Volga, Uljanovsk |  |  |
| 2006–2007 | Metallurg, Bratsk |  |  |
| 2007 | SKA Zabaikalets |  |  |
| 2008 | Volga, Uljanovsk |  |  |
| 2008–2009 | Volga-2, Uljanovsk |  |  |
| 2009–2011 | Volga, Uljanovsk |  |  |
Maajoukkue
| 2003– | Valko-Venäjä |  | () |
 Seurajoukkueuran tilastot kattavat vain kansalliset sarjat, päivitetty 31. lokakuuta 2013.  Maajoukkueuran tilastot päivitetty 31. lokakuuta 2013.
Dmitri Sergejevitš Sergejev (ven. Дмитрий Сергеевич Сергеев, s. 28. marraskuuta 1976 Kazan, Neuvostoliitto) on venäläis-valkovenäläinen jääpallomaalivahti, joka on edustanut uransa alussa Kazanin Vodnikia ja myöhemmin enimmäkseen Uljanovskin Volgaa.
Sergejev aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko-Venäjää kaikkiaan kymmenen kertaa MM-kisoissa vuoteen 2013 mennessä.
Dmitri Sjomin

| Dmitri Sjomin |
| --- | --- |

Henkilötiedot
Syntynyt: 14. elokuuta 1983 (ikä 41) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  84 kg
Seura
Seura:  Avangard Omsk
Sarja:  KHL
Pelinumero:  42
Pelaajaura
Pääsarjaura:  2001–
Aik. seurat:  HK Spartak Moskova HK Lokomotiv Jaroslavl HK Atlant
NHL-varaus:  159. varaus, 2001 St. Louis Blues
Dmitri Konstantinovitš Sjomin (ven. Дмитрий Константинович Сёмин, s. 14. elokuuta 1983 Moskova, Venäjän SFNT, Neuvostoliitto) on venäläinen jääkiekkoilija. Hän pelaa KHL-joukkue Avangard Omskissa. NHL:n kykyjenetsijöiden mukaan Sjomin on nopea luistelija varustettuna hyvillä hyökkääjän taidoilla.
St. Louis Blues varasi Sjominin NHL:ään vuoden 2001 varaustilaisuudessa numerolla 159. Sjominin ura alkoi HK Spartak Moskovassa vuonna 2001. Kaudelle 2006–2007 hän siirtyi HK Lokomotiv Jaroslavliin. Kolmen Jaroslavlissa pelaamansa kauden jälkeen Sjomin siirtyi kaudeksi 2009–2010 HK Atlantiin. Seuraavaksi kaudeksi hän siirtyi Avangard Omskiin.
Sjomin voitti Venäjän joukkueessa alle 18-vuotiaiden maailmanmestaruuden vuonna 2001.
Dmitri Sautin

| Mitalit | Mitalit | Mitalit |  |
| --- | --- | --- | --- |
|  Dmitri Sautin |  Dmitri Sautin |  Dmitri Sautin |  |
Maa:   Venäjä
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 10 m kerroshypyt |  |
|  Kultaa | Sydney 2000 | 10 m ponnahduslauta (parit) |  |
|  Hopeaa | Sydney 2000 | 3 m ponnahduslauta (parit) |  |
|  Hopeaa | Peking 2008 | 3 m ponnahduslauta (parit) |  |
|  Pronssia | Barcelona 1992 | 3 m ponnahduslauta |  |
|  Pronssia | Sydney 2000 | 10 m kerroshypyt |  |
|  Pronssia | Sydney 2000 | 3 m ponnahduslauta |  |
|  Pronssia | Ateena 2004 | 3 m ponnahduslauta |  |
| EM-kisat  | EM-kisat  | EM-kisat  |  |
|  Kultaa | Budapest 2006 | 3 m ponnahduslauta |  |
|  Hopeaa | Budapest 2006 | 3 m ponnahduslauta (parit) |  |
Maa:   Neuvostoliitto
| EM-kisat  | EM-kisat  | EM-kisat  |  |
|  Hopeaa | Ateena 1991 | 10 m kerroshypyt |  |
Dmitri Ivanovitš Sautin (ven. Дмитрий Иванович Саутин, s. 15. maaliskuuta 1974 Voronež, Neuvostoliitto) on venäläinen uimahyppääjä ja olympiavoittaja. Hän on voittanut enemmän olympiamitaleja kuin kukaan muu uimahyppääjä, peräti kahdeksan. Mitaleista kaksi on kultaisia, kaksi hopeisia ja neljä pronssisia. Sautin on voittanut myös kolme mitalia EM-kisoissa, joista yksi on Neuvostoliitolle ja kaksi Venäjälle.
Bernardus Chartreslainen

Bernardus Chartreslainen (lat. Bernardus Carnotensis, k. 1125) oli ranskalainen uusplatonilainen filosofi ja yliopistomies. Hänen syntymäaikaansa ja -paikkaansa ei tunneta, mutta hänen uskotaan olevan bretoni. Hänen on arveltu olevan Theodoricus Chartreslaisen vanhempi veli.
Bernardus kirjattiin Chartresin katedraalikoulun oppilaaksi ennen vuotta 1117 ja hän oli koulun kanslerina vuoteen 1124. Suurin osa siitä, mitä Bernardus Chartreslaisen työstä tunnetaan, on välittynyt hänen oppilaidensa kautta. Platon-kommentaari Glosae super Platonem on mahdollisesti hänen kirjoittamansa.
Aiheesta muualla

Turner, William: Bernard Sylvester of Chartres Catholic Encyclopedia.  1911. New York:  Robert Appleton Company. (englanniksi)
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Benito Scocozza

| Benito Scocozza> Henkilötiedot |
| --- | --- |
Syntynyt: 17. tammikuuta 1935
Kuollut: 3. maaliskuuta 2020 (85 vuotta)
Koulutus ja ura
Tutkinnot:  Kööpenhaminan yliopisto
Tutkimusalue:  historia
Benito Scocozza (17. tammikuuta 1935 – 3. maaliskuuta 2020) oli tanskalainen historioitsija, joka toimi luennoitsijana Kööpenhaminan yliopistossa vuosina 1969–2001. Hän oli mukana perustamassa kommunistista työväenpuoluetta vuonna 1976, mutta vetäytyi politiikasta 1984. Scocozza julkaisi useita Tanskan historiaa käsitteleviä yleistajuisia historiateoksia.
Teoksia

Klassekampen i Danmarks historie: Feudalismen (1976)
Christian 4. (1988)
Politikens bog om danske monarker (1997)
Femten fortællinger fra det gamle Danmark (2008)
Batumin kasvitieteellinen puutarha

Merenrantaa Batumin kasvitieteellisestä puutarhasta nähtynä.
Batumin kasvitieteellinen puutarha (georg. ბათუმის ბოტანიკური ბაღი, Batumis botanikuri baghi) on 111 hehtaarin suuruinen puutarha yhdeksän kilometriä Batumin kaupungista pohjoiseen Adžarian autonomisessa tasavallassa Georgian lounaisosassa. Se sijaitsee nimellä Mtsvane kontskhi ("vihreä niemi") tunnetussa paikassa Mustanmeren rannikolla, ja se on yksi entisen Neuvostoliiton alueen suurimmista kasvitieteellisistä puutarhoista.
Batumin kasvitieteellisen puutarhan perusti 1880-luvulla venäläinen botanisti Andrei Nikolajevitš Krasnov (1862–1914), kenraali Pjotr Krasnovin veli. Se avattiin virallisesti 3. marraskuuta 1912. Krasnovia auttoivat kaksi taitavaa puutarhuria, ranskalainen D'Alphonse ja georgialainen Iason Gordeziani. Krasnov kuoli vuonna 1914 ja haudattiin puutarhaan, jossa hänen hautansa ja patsaansa edelleen sijaitsevat. Neuvostoliiton aikana puutarhaa laajennettiin ja kehitettiin vuodesta 1925 lähtien, ja siitä tehtiin tärkein Kaukasian alueen subtrooppisia merenranta-alueita tutkinut instituutio.
Nykyisin puutarhassa on yhdeksän aluetta: Kaukasian kostean subtrooppisen alueen kasveille, Itä-Aasialle, Uudelle-Seelannille, Etelä-Amerikalle, Pohjois-Amerikalle, Himalajalle, Meksikolle, Australialle ja Välimerelle. Puutarhan kokoelmiin kuuluu 2 037 puuvartista kasvia, joista 104 on kotoisin Kaukasian alueelta. Puutarhaa ylläpiti aiemmin Georgian tiedeakatemia, mutta vuodesta 2006 se on ollut itsenäinen instituutio.
Aiheesta muualla

Kuvia tai muita tiedostoja aiheesta Batumin kasvitieteellinen puutarha Wikimedia Commonsissa
Batu-luolat

| Batu-luolat |
| --- | --- |
 Murugan, hindulaisuuden sodanjumalan veistos Batu-luolien ulkopuolella.
Sijainti:  13 kilometriä Kuala Lumpurista pohjoiseen
Koordinaatit:  3°14′14.64″N, 101°41′02.04″E
Tyyppi:  uskonnollinen veistos
Materiaali:  teräsbetoni joka on maalattu kultamaalilla.
Korkeus:  42,7
Valmistusvuosi:  2006
Batu-luolat ovat hindujen pyhä paikka, joka sijaitsee noin 13 kilometriä Kuala Lumpurista pohjoiseen. Se koostuu useista kalkkikivikallion muodostuneista luolista ja niitä yhdistävistä käytävistä. Kukaan ei tiennyt näistä luolista paikallisia asukkaita lukuun ottamatta mitään ennen vuotta 1878, jolloin yhdysvaltalainen luonnontieteilijä William Temple Hornaday saapui sinne ja kertoi löydöstään muulle maailmalle. Luolien iäksi arvioidaan noin 400 miljoonaa vuotta.
Tamiliasta kotoisin ollut liikemies K. Thamboosamy Pillay rakennutti vuonna 1891 yhteen luolista hindutemppelin. On väitetty, että hän olisi saanut luolan keihäänkärkeä muistuttavasta muodosta ajatuksen, että se omistettaisiin Muruganille joka on hindulaisuudessa sodanjumala ja Parvatin ja Shivan poika sekä Ganeshan veli. Luolien edessä on Muruganin veistos joka on tehty teräsbetonista ja kullattu. Sen korkeus on 42,7 metriä. Veistoksen takaa temppeliin johtaa portaikko, jossa on 272 askelmaa.
Veistoksen rakentaminen aloitettiin vuonna 2004, ja se valmistui 2006. Sen rakentaminen maksoi 2,5 miljoonaa Malesian ringgitiä. Siihen meni 350 tonnia terästä, 1 550 kuutiometriä betonia ja 300 litraa kultamaalia. Sitä rakentamassa oli viisitoista intialaista kuvanveistäjää.
Sitä käytetään vuosittain erilaisissa uskonnollisissa juhlissa. Uskonnollisista juhlista suurin ja tunnetuin on Thaipusam, jota vietetään vuosittain tammi–helmikuussa. Osallistuvat valmistautuvat siihen paastoamalla ja puhdistautumalla useita päiviä ennen juhlaa. Juhlan kohokohta on kavadi-pyhiinvaellus, johon osallistujat pukeutuvat kirkkaan oransseihin ja keltaisiin vaatteisiin. Jotkut kantavat ”kavadia”, joka on koristeltu. Jotkut lävistävät kielensä, kasvojaan ja vartalon osia piikeillä tai ripustavat koukuilla ihostaan roikkuvia painoja kehoonsa.
Nykyisin se on yksi Kuala Lumpurin suosituimmista nähtävyyksistä. Alue on myös tunnettu makakeista, jotka varastelevat turisteilta kaiken, minkä vain käsiinsä saavat ruuan toivossa, ja niistä varoitetaan turisteja.
Aiheesta muualla

Kuvia tai muita tiedostoja aiheesta Batu-luolat Wikimedia Commonsissa
Batu Caves is a convergence of cultures and traditions Lonely Planet. Viitattu 18.7.2020. (englanniksi)
Batu Caves Malaysia Traveller. Viitattu 18.7.2020. (englanniksi)
Dennis Geiger

Dennis Geiger (s. 10. kesäkuuta 1998 Mosbach) on saksalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Hoffenheimia.
Geiger nousi Hoffenheimin junioreista edustusjoukkueeseen elokuussa 2017. Hän pelasi kaudella 2017–2018 Bundesliigassa 21 ottelua, joissa hän teki kaksi maalia, ja Eurooppa-liigassa neljä ottelua. Maaliskuussa 2018 hän loukkaantui, mikä pilasi häneltä seuraavankin kauden, jolloin hän pelasi vain yhden ottelun Mestarien liigassa joulukuussa 2018 ja neljä ottelua Bundesliigassa tammi-helmikuussa 2019. Kaudella 2019–2020 hän pelasi 21 bundesliigaottelua, joista 13 ottelua avauskokoonpanossa.
Geiger on pelannut yli 30 ottelua Saksan eri juniorimaajoukkueissa. Hän pelasi kaksi alkulohko-ottelua alle 17-vuotiaiden EM-kilpailuissa 2015 Saksan saavuttaessa hopeaa ja kaikki kolme ottelua alle 19-vuotiaiden EM-kilpailuissa 2017, kun Saksa ei selviytynyt alkulohkostaan välieriin.
Death March Fury

| Death March Fury Masachist |
| --- | --- | --- |

Studioalbumin tiedot
 Äänitetty : 2007–2008 Progresja Studio, Varsova, Puola
 Julkaistu: 10. huhtikuuta 2009
 Tuottaja(t): Masachist, Paweł Grabowski
 Tyylilaji: death metal
 Kesto: 26.12
 Levy-yhtiö: Witching Hour Productions
Masachistin muut julkaisut
| Promo 2007 | Death March Fury 2009 | Scorned 2012 |
Death March Fury on puolalaisen death metal -yhtye Masachistin ensimmäinen studioalbumi, joka on julkaistu vuonna 2009.
Kappaleet

Unveil the Grave – 2.52
Inborn Obedience – 1.46
Womb – 3.24
Open the Wounds – 3.02
Noxious – 1.48
Malicious Cleansing – 3.06
Appearance of the Worm – 6.15
Crush Them!!! – 1.52
Death Shall March – 2.05
Kokoonpano

Pig – laulu
Trufel – laulu, kitara
Aro – kitara
Heinrich – basso
Daray – rummut
Ross Dolan – vieraileva vokalisti kappaleessa Open the Wounds
Arvostelut

Metal.de:
Metal Temple:
Aiheesta muualla

Death March Fury Discogsissa. (englanniksi)
Albumi Death March Fury Encyclopaedia Metallum -sivustolla (englanniksi)
Masachist
| --- | --- |
Studioalbumit:   Death March Fury  Scorned  The Sect (Death REALigion) 
Demot:  Promo
Katso myös:  Vesania • Dimmu Borgir • Yattering • Decapitated • UnSun • Vader • Rootwater
Belfastin kansainvälinen lentoasema

Belfastin kansainvälinen lentoasema (IATA: BFS, ICAO: EGAA) on lentoasema, joka sijaitsee Pohjois-Irlannissa, Belfastista noin 21 kilometriä luoteeseen. Lentoasema tunnetaan myös Aldergrovena, koska samanniminen kylä sijaitsee sitä lähellä. Belfastin kansainvälinen lentoasema jakaa kiitotiensä Royal Air Forcen kanssa. Yli 4,82 miljoonaa matkustajaa (2,1 % koko Yhdistyneen kuningaskunnan lentoasemista) matkusti lentoaseman kautta vuonna 2005 (kasvua 1,7 miljoonaa eli 54,1 % vuodesta 2000). Belfastin kansainvälinen lentoasema on Yhdistyneen kuningaskunnan 11. vilkkain, Pohjois-Irlannin vilkkain ja Irlannin saaren toiseksi vilkkain lentoasema. Belfastin kansainväliseltä lentoasemasta lennetään atlantinvälisiä lentoja kuten Newarkiin, Orlandoon, Torontoon ja Vancouveriin. Myös Eurooppaan lennetään lentoasemalta. Lisäksi lentoasemalta lennetään Charter-lentoja Afrikkaan, Kanadaan, Karibialle, Meksikoon, Yhdysvaltoihin ja Eurooppaan.